CELEX: 62019CN0331
Language: el
Date: 2019-04-23 00:00:00
Title: Υπόθεση C-331/19: Αίτηση προδικαστικής αποφάσεως την οποία υπέβαλε το Hoge Raad der Nederlanden (Κάτω Χώρες) στις 23 Απριλίου 2019 — Staatssecretaris van Financiën κατά X

29.7.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 255/19
            
         
      Αίτηση προδικαστικής αποφάσεως την οποία υπέβαλε το Hoge Raad der Nederlanden (Κάτω Χώρες) στις 23 Απριλίου 2019 — Staatssecretaris van Financiën κατά X
      (Υπόθεση C-331/19)
      (2019/C 255/27)
      Γλώσσα διαδικασίας: η ολλανδική
      
         Αιτούν δικαστήριο
      
      Hoge Raad der Nederlanden
      
         Διάδικοι στην υπόθεση της κύριας δίκης
      
      
         Αναιρεσείων: Staatssecretaris van Financiën
      
         Λοιποί μετέχοντες στη διαδικασία: X
      
         Προδικαστικά ερωτήματα
      
      
                  1)
               
               
                  Έχει ο όρος «τρόφιμα για ανθρώπινη κατανάλωση», που περιέχεται στο παράρτημα ΙΙΙ, σημείο 1, της οδηγίας περί ΦΠΑ του 2006 (1), την έννοια ότι εμπίπτουν σε αυτόν, βάσει του άρθρου 2 του κανονισμού (ΕΚ) 178/2002 (2) του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, όλες οι ουσίες ή τα προϊόντα, είτε έχουν υποστεί πλήρη ή μερική επεξεργασία είτε όχι, που προορίζονται για βρώση από τον άνθρωπο ή αναμένεται ευλόγως ότι θα χρησιμεύσουν για τον σκοπό αυτόν;
                  Σε περίπτωση αρνητικής απαντήσεως επί του ανωτέρω ερωτήματος: Πώς προσδιορίζεται ο εν λόγω όρος στην παρούσα υπόθεση;
               
            
                  2)
               
               
                  Εφόσον τα εδέσματα ή τα ποτά δεν πρέπει να θεωρούνται τρόφιμα για ανθρώπινη κατανάλωση: βάσει ποιων κριτηρίων πρέπει εν προκειμένω να εξετασθεί εάν τέτοια προϊόντα πρέπει να εκλαμβάνονται ως προϊόντα που χρησιμοποιούνται συνήθως για τη συμπλήρωση ή την υποκατάσταση τροφίμων;
               
            
         (1)  Οδηγία 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (EE 2006, L 347, σ. 1).
      
         (2)  Κανονισμός (ΕΚ) 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων (EE 2002, L 31, σ. 1).